**Kasvatuskumppanuus Taimon koulussa**

Koulumme toiminta-ajatus ja -kulttuuri vaativat onnistuakseen oppilaan, hänen vanhempiensa ja koulun henkilökunnan jäsenten välistä kasvatuskumppanuutta. Kasvatuskumppanuuden vastuut jakaantuvat seuraavasti:

**Oppilaana vastaan siitä, että**

- Teen parhaani.

- Käyttäydyn kohteliaasti ja ystävällisesti.

- Olen ajoissa paikalla.

- Kaikki tarvittavat koulutarvikkeet ovat mukanani.

- Otan vastuuta teoistani, sanoistani ja koulutyöstäni.

- Teen kotitehtäväni.

- Annan työrauhan itselleni ja muille.

- Noudatan koulun ja luokan sääntöjä.

**Vanhempana vastaan siitä, että**

- Lapseni tulee riittävästi nukkuneena, aamupalan syöneenä ja ajoissa kouluun.

- Lapsellani on asianmukaiset varusteet koulupäivän aikana.

- Kannustan lastani koulunkäynnissä ja olen siitä kiinnostunut.

- Tuen lastani kotitehtävissä.

- Olen yhteydessä kouluun ja opettajaan.

- Seuraan Wilmaa ja muita koulusta lähetettäviä tiedotteita.

- Osallistun vanhempaintapaamisiin ja keskusteluihin.

**Koulussa vastaamme siitä, että**

- Kohtelemme oppilasta huomaavaisesti ja ystävällisesti.

- Kohtelemme kaikkia oppilaita yksilöinä ja tuemme heitä kasvussa ja oppimisessa.

- Kannustamme ja autamme oppilaita huomaamaan omat vahvuutensa ja iloitsemaan onnistumisistaan. Tarjoamme oppilaille turvallisen ja oppimiseen innostavan oppimisympäristön.

- Kannustamme oppilaita osallistumaan ja tarjoamme heille mahdollisuuksia vaikuttaa omaan oppimiseensa sekä koulun toimintaan.

- Annamme huoltajille tietoa oppilaan koulunkäynnistä ja tiedotamme säännöllisesi koulun toiminnasta. Huoltajat tuntevat olevansa tervetulleita kouluun.

- Arvioimme ja kehitämme toimintaamme säännöllisesti.